
హైదరాబాద్ (ఆంధ్రజ్యోతి బిజినెస్): ప్యాసింజర్ వాహన మార్కెట్లో పట్టును చేజిక్కించుకునే లక్ష్యంతో టాటా మోటార్స్.. కాంపాక్ట్ సెడాన్ కారు టైగర్ను విడుదల చేసేందుకు రెడీ అవుతోంది. గత ఏడాది ఆటో ఎక్స్పోలో ప్రదర్శించిన కైట్ 5 కాన్సెప్ట్ కారును టైగర్ పేరుతో విడుదల చేయనున్నట్లు టాటా మోటార్స్ ప్రకటించింది. వ్యక్తిగతంగా ప్రత్యేకమైన స్టైల్ను కోరుకునే యువత, ఇండివిడ్యువల్స్ను దృష్టిలో పెట్టుకుని ఇంపాక్ట్ డిజైన్తో టాటా టైగర్ను తీసుకువస్తున్నట్లు తెలిపింది. డిజైన్, యాటిట్యూడ్తో టైగర్.. భారత్ లోనే తొలి స్టైల్బ్యాక్ కారుగా ఉండనుందని పేర్కొంది. హెక్సాతో ఇప్పటికే మార్కెట్లో గట్టి పోటీని ఇస్తున్న టాటా మోటార్స్.. తాజాగా కాంపాక్ట్ సెడాన్ విభాగంలో టైగర్ను తీసుకురావటం ద్వారా సంచలనం సృష్టించనుందని కంపెనీ ప్రెసిడెంట్ (ప్యాసింజర్ వెహికల్ బిజినెస్) మయాంక్ పరీఖ్ అన్నారు. బ్రేక్ ఫ్రీ డిజైన్ డైనమిక్స్తో టాటా టైగర్.. దేశంలోనే తొలి స్టైల్బ్యాక్ కారని ఆయన పేర్కొన్నారు. త్వరలో లాంఛనంగా మార్కెట్లోకి ఈ కాంపాక్ట్ కారును విడుదల చేయనున్నట్లు పరీఖ్ చెప్పారు. మారుతి సుజుకీ డిజైర్, హోండా అమేజ్, ఫోర్డ్ ఆస్పైర్, ఫోక్స్వ్యాగన్ అమియోలకు టైగర్ గట్టి పోటీని ఇస్తుందని ఆటోమొబైల్ రంగ నిపుణుల అంచనా.

hyderabad (aandhrajyoti bijines): passinger vaahana marketlo pattunu chejikkinchukune lakshyamto tata motars.. compact sedan kaaru taigarnu vidudala chesenduku redy avutondi. gatha edaadi auto expolo pradarsinchina kait 5 consept kaarunu tiger paerutho vidudala cheyanunnatlu tata motars prakatinchindi. vyaktigatamgaa pratyekamaina stylenu korukune yuvata, individyuvalsnu drushtilo pettukuni impact desintho tata taigarnu teesukuvastunnatlu telipindi. dizine, aatitudto tiger.. bharat lone toli styleback kaarugaa undanundani perkondi. hexatho ippatike marketlo gatti poteeni istunna tata motars.. taajaagaa compact sedan vibhaagamlo taigarnu teesukuraavatam dwara sanchalanam srushtinchanundani company president (passinger vehikal bijines) mayank pareekh annaru. breake free dizine dinamicsto tata tiger.. desamlone toli styleback kaarani aayana perkonnaru. twaralo laanchanamgaa marketloki ee compact kaarunu vidudala cheyanunnatlu pareekh cheppaaru. maaruti sujuki dizire, honda amej, ford aspire, foxvagan amiyolaku tiger gatti poteeni istundani automobil ranga nipunula anchana.